Pàgina 44 - Notícies - Àrea de Cultura, Ajuntament de Vic
S’obre la convocatòria d’artistes per l’ArtdePas 2015
La quarta edició d’ArtdePas se celebrarà en diferents places i carrers de Vic del 5 de juny al 30 d’agost descansant, com és habitual, durant els dies de Festa Major.
Del 16 de març al 20 d’abril totes aquelles persones, grups i col·lectius que ho desitgin podran presentar les seves propostes per actuar en els diferents espais que l’Ajuntament de Vic posa a la seva disposició. Les propostes seleccionades rebran una remuneració economia i se’ls hi facilitarà l'espai i la infraestructura necessària (escenari, punt de llum, equip de so,...).
Per accedir a la convocatòria és imprescindible presentar el formulari que es troba a la pàgina web http://artdepas.vicentitats.cat, degudament complimentat i com a mínim una gravació, preferentment en vídeo, de l’acció que es vulgui presentar. Les propostes es podran entregar en els següents formats: CD, DVD o enllaç a una adreça consultable a Internet (Youtube, Vimeo, ...). El formulari es pot lliurar directament a l’Àrea de Cultura i Ciutadania, situada a la Casa Masferrer (Pl. Don Miquel de Clariana, 5, baixos), al Vicjove (c. Morgades, 15) o per correu electrònic a l'adreça següent: artdepas@vic.cat
L’Ajuntament de Vic, per quart any consecutiu i seguint la línia de participació ciutadana, obre una nova convocatòria pel concurs de cartells de la Festa Major 2015. El concurs té per finalitat potenciar la creació artística i la participació ciutadana, així com donar difusió a la Festa Major de Vic. Les obres o cartells concursants hauran de ser originals i inèdits i el tema haurà d’estar relacionat amb la ciutat de Vic i la Festa Major.
Les obres es poden presentar del 7 al 10 d’abril, a l’àrea de Cultura i Ciutadania, ubicada a la Casa Masferrer, Plaça Dom Miquel de Clariana, de 9.00 a 15.00 hores.
El jurat encarregat de decidir el cartell guanyador serà designat per la Comissió de la Festa Major i es reunirà per qualificar les obres una vegada finalitzat el termini de presentació. El veredicte es donarà a conèixer el dia 17 d’abril a les 19.00 h a la Sala de Consellers de l’Ajuntament de Vic.
El guanyador o guanyadora rebrà un val de compra per a material, a les botigues de Vic, per un import de 300 €.
Podeu consultar les bases del concurs i la butlleta d'inscripció
+ info: http://www.culturavic.cat/imatges/reg1001890_arxiu1_11-03-2015_14-07-53.pdf
L’àrea de Cultura i Ciutadania de l’Ajuntament de Vic es trasllada a la Casa Masferrer
L’Àrea de Cultura i Ciutadania de l’Ajuntament de Vic que inclou els serveis de cultura, desenvolupament comunitari (entitats), cooperació i participació es trasllada d’ubicació i a partir del proper dimarts, dia 10 de març, oferirà els seus serveis habituals des del nou emplaçament de la Casa Masferrer (pl. Dom Miquel de Clariana, 5, baixos).
El trasllat de tot el personal i material es farà efectiu el dilluns, dia 9 de març i per tant al llarg d’aquest dia el servei habitual als usuaris quedarà aturat. Els serveis tornaran a estar disponibles a partir del dimarts 10 de març a la nova ubicació.
El nou telèfon de l’àrea serà el general de l’Ajuntament de Vic, 938862100.
L’Ajuntament de Vic demana disculpes per les molèsties ocasionades, però amb aquests canvis vol ajudar a donar més bon servei a la ciutadania.
Dijous al vespre es va atorgar la Beca Ciutat de Vic, valorada en 6.000€ i que aquest cop va recaure en el projecte “UMIL – Vic a l’abast de la mà”, de l’arquitecte Xavier Rius i Orpinell. La Beca Ciutat de Vic es concedeix bianualment.
Aquest dissabte al matí se celebra una nova edició del Carnestoltes de Vic. Els participants i les comparses estan convocades a les 10 del matí a la plaça Manel Carrasco i Formiguera on a 2/4 d’11 el rei Carnestoltes llegirà el manifest que donarà el tret de sortida a la rua. La cercavila passarà pels carrers dels barris de l’Horta Vermella, l’Estadi i el Remei fins arribar, aproximadament a les 12 del migdia, a la Rambla Tarradellas. Allà se celebrarà el fi de festa amb balls, entrega de premis i coca i xocolata per a tots els participants.
La 12a edició del Festival Nits de Cinema Oriental tindrà l'Índia com a país protagonista
S'estan mostrant 10 notícies (431-440) de 564